Արտաշես Սուքիասյան

Արտաշես Ալեքսանդրի Սուքիասյան (1841, Թելավ-1895, Բաքու), հայ դերասան։ Հայկական պրոֆեսիոնալ թատրոնի ռեալիստական ուղղության հիմնադիրներից։

Սովորել է Ներսիսյան դպրոցում։ Բեմ է բարձրացել 1863 թվականին, Թիֆլիսում։ Առավել հաջողության է հասել բնութագրական դերերով՝ Օսկան Պետրովիչ, Իսայի, Բրիլիանտով, Իրասածով (Սունդուկյանի «Օսկան Պետրովիչն էն կինքումը», «Խաթաբալա», «Էլի մեկ զոհ», «Գիշերվան սաբրը խեր է»), որոնց առաջին դերակատարն է եղել։ 1879-1881 թվակականներին Թիֆլիսի հայոց մշտական դերասանական խմբում խաղացել է Դոն ժուան (Մոլիերի «Դոն ժուան»), Ղաղո (Ն․ Փուղինյանի «Դալալ Ղաղո»), Հորացիո (Շեքսպիրի «Համլետ») և այլն։ 1866 թվականին գրել է «Իմերել Մախարե» վոդևիլը։ Գ․ Սունդուկյանն իր «Օսկան Պետրովիչն էն կինքումը» վոդևիլը նվիրել է Սուքիասյանին։

Հայ դերասաններ
Թիֆլիսի Ներսիսյան դպրոցի շրջանավարտներ